ৰাজ্যত প্ৰতি ইউনিট বিদ্যুতৰ মাচুল ১৫ ৰ পৰা ২০ পইচা হ্ৰাস হ'ব। অসম ৰাজ্যিক বিদ্যু নিয়মক আয়োগে এইকথা প্ৰকাশ কৰি কৈছে যে ২ শতাংশ মাচুল হ্ৰাসৰ এই নতুন নিৰিখ ১ এপ্ৰিলৰ পৰা কাৰ্যকৰী হ'ব। আয়োগে প্ৰকাশ কৰা অনুসৰি ২০২১-২০২২ বিত্তীয় বৰ্ষৰ বাবে বিদ্যু মাচুল নিৰ্ধাৰণৰ সন্দৰ্ভত লোৱাৰ শুনানিৰ পাছতে এই সিদ্ধান্ত গ্ৰহণ কৰা হয়। সেই অনুসৰি ঘৰুৱা আৰু বাণিজ্যিক ক্ষেত্ৰত বিদ্যুত মাচুল প্ৰতি ইউনিটত ২০ পইচাকৈ হ্ৰাস হোৱাৰ বিপৰীতে অন্যান্য গ্ৰাহকৰ ক্ষেত্ৰত প্ৰতি ইউনিটত ১৫ পইচাকৈ হ্ৰাস পাব। অৱশ্যে নিৰ্ধাৰিত মাচুলৰ ক্ষেত্ৰত নিৰিখৰ কোনো সালসলনি কৰা হোৱা নাই।
